钦定古今图书集成/明伦汇编/闺媛典/第109卷 > 皇清十五 > 李光启后妻吴氏〈王氏附〉
## 钦定古今图书集成/明伦汇编/闺媛典/第109卷 > 皇清十五 > 李光启后妻吴氏〈王氏附〉

按《陕西通志》：“吴氏，汉中白河人，李光启后妻。启先妻，无出。娶吴，为洵邑大姓，生二女一男德麟。盗贼所在蹂躏，吴与夫诀曰：‘麟儿与君，我与女，惟死而已’。其砦右悬壁千仞，吴与妾王氏携二女坐其上以待死。数日，寇果环攻，启拒守势溃，皆投岭而死。”